text: Poul-Erik Svendsen: Nu skal smitten stoppes 
  03 april 2014 kl. 19.37
  Der skal sættes ind med rengøring nu, lover formanden for regionens sundhedsudvalg.
  Der skal handles nu, så hver 10. patient ikke kommer syg hjem fra sygehuset på grund af for dårlig hygiejne. Det er konklusionen fra formand for Region Syddanmarks sundhedsudvalg, Poul-Erik Svenden (S), efter TV SYDs høring "Stop Smitten" torsdag aften.
  - Vi skal politisk definere, at vi skal have infektionsraten ned, mener formanden.
  - Der skal sættes ind både med basal rengøring og teknologi. Og så skal personalets, patienternes og de pårørendes adfærd over for bakterier forbedres.
  Poul-Erik Svendsen vil tage sygehussmitten op på Sundhedsudvalgets næste møde:
  - Det handler om at gå i gang nu, sagde Poul-Erik Svendsen under høringen.
  